Dansk pris på Samsung Galaxy S21 FE

Samsung fortsætter med at sprøjte nyheder ud på CES 2022. Nu er turen, som ventet, kommet til Galaxy S21 FE 5G, der er lavet som en topmodel med en pris, hvor alle kan være med. Den er udstyret med nogle af fordelene fra Galaxy S21, såsom kraftig ydeevne og kamerapakken, men med en væsentlig mindre prislap.

– Vi fik god respons på Galaxy S20 FE og Galaxy S21-serien. Så vi anvendte den samme tilgang til S21 FE 5G og udstyrede den med de førsteklasses funktioner, der betyder mest for vores loyale Samsung Galaxy-fans, siger Claus Holm der er IM Director og Landechef for Samsung i Danmark.

Samsung-brugeres feedback viser, at ydeevne og skærmen er to vigtige elementer. Derfor har Samsung udstyret Galaxy S21 FE med en Snapdragon 888-processor. Dedikerede gamere og streamere kan desuden glæde sig over, at telefonen har fået en AMOLED 2X-skærm med 120Hz opdatering.

Lang batterilevetid værdsættes spøjst nok også højt af Samsung-brugerne. Derfor er Galaxy S21 FE er udstyret med et 4.500 mAh-batteri, “der holder hele dagen”. Batteriet understøtter 25W opladning, så du kan oplade dit batteri med mere end 50 procent på kun 30 minutter.

Samsung Galaxy S21 FE kommer i fire forskellige farver.

Og så er der kameraet …

Kameraet i Galaxy S21 har, med rette, fået stor ros. Ifølge Samsung er S21 FE udstyret med “det samme professionelle kamerasæt”. Den er også udstyret med en forbedret natindstilling. Hovedkameraet er et 12 megapixel Ultra-wide med følgende specs:

f/2.2, FOV 123˚

Dual Pixel AF, OIS, F1.8

Det flankeres af et 12 megapixel wide-kamera og et 8 megapixel telekamera. På fronten sidder et 32 megapixel selfiekamera med følgende specs:

32MP Selfiekamera

f/2.2, FOV 81˚

Selfiekameraet er gemt i et “punch-hole”, centrerert på skærmen.

Samsung Galaxy S21 FE 5G kommer til at være tilgængelig via Samsung.com og udvalgte nordiske forhandlere fra uge 2 (10.-15. januar) 2022. De fire farvevarianter hedder Graphite, White, Olive og Lavender – og de har alle en “elegant mat finish”.

Udgaven med 128 gigabyte lagerplads kommer til at koste 5.999 kroner, mens 256 gigabyte-varianten får en prislap på 6.499 kroner.

Her er telefonens specifikationer:

Skærm | 6,4-tommer FHD+ Dynamic AMOLED 2X-skærm 120Hz opdateringsfrekvens, 240Hz Touch Sampling Rate i spilletilstand, Eye Comfort Shield med AI-baseret blålyskontrol
Sikkerhed | Optisk fingeraftrykslæser
Dimensioner og vægt | 74.5 x 155.7 x 7.9mm, 177g
Kamera | 12MP Ultra-Wide Kamera F2.2, FOV 123˚ Dual Pixel AF, OIS, F1.8 32MP Selfiekamera F2.2, FOV 81˚ 12MP Wide Kamera 8MP Telekamera 30x Space Zoom, F2.4
Processor | Qualcomm Snapdragon 888
Hukommelse | 8GB RAM med 256GB intern lagring 6GB RAM med 128GB intern lagring
Batteri | 4,500mAh

Farver | Graphite, White, Olive, Lavender
Opladning | 25W kabel 15W trådløs Trådløs PowerShare
OS | Android 12
Netværk | 2G GSM,3G WCDMA,4G LTE FDD,4G LTE TDD,4G 4×4 MIMO band,5G Sub6 FDD,5G Sub6 TDD, 5G 4×4 MIMO band
Betaling | Samsung Pay med NFC
Sensorer | Accelerometer, Barometer, Fingeraftrykssensor, Gyrosensor, Geomagnetisk sensor, Hallsensor, Lyssensor, Nærhedssensor
Vandafvisende | IP68

Dansk pris på Samsung Galaxy S21 FE