Læk fremviser Samsung Galaxy S21 FE i flere farver

Et nyt læk fremviser den kommende Samsung Galaxy S21 FE i flere friske farver.

Vi ser ud til at nærme os lanceringen af Galaxy S21 FE, da et nyt læk fremviser telefonen i fire farver. Farverne er sort, hvid, lilla og olivengrøn. Lækket stammer fra @evleaks på Twitter

Ligesom med S20 FE forventes det, at S21 FE vil byde på mange af funktionerne fra Galaxy S21, men til en lavere pris. Designet minder en del om S21, hvilket også var tilfældet sidste år, med S20 FE. Galaxy S21 FE bliver ifølge rygter, udstyret med en Snapdragon 888 chip, 6-8GB RAM, samt et 64MP primært kamera.

Samsung Galaxy S21 FE (from 3D objects)
– https://t.co/tVsDOWebXE
– $evleaks
– Thanks! pic.twitter.com/VQmPpCp0UC
— Evan Blass (@_evanblass_) June 4, 2021

Det rygtes også at S21 FE får en 6,41″ AMOLED-skærm, med et 32MP selfie-kamera i toppen af skærmen. Telefonen understøtter 5G-netværk og fås med 128 GB eller 256 GB lagerplads, samt et 4.500 mAh batteri.

En rapport fra Sykorea nævner også, at S21 FE bliver noget billigere end forgængeren. Prisen i Sydkorea forventes nemlig at lande på omtrent 700,000-800,000 koreanske won, hvilket nogenlunde svarer til 518-592 euro. Det er dog endnu uvist, om telefonen også får en lavere pris i andre lande.

Samsung har endnu ikke udmeldt noget omkring Galaxy S21 FE, men produktionen siges at starte i juli, hvor den derefter lanceres i 4. kvartal 2021.

Forhåbentligt hører vi nærmere fra Samsung, om Galaxy S21 FE i de kommende uger.

Læs også: Ny billig 5G-telefon fra Samsung

Læk fremviser Samsung Galaxy S21 FE i flere farver