Samsung Galaxy S21 FE lanceres i januar 2022 ifølge uofficiel bekræftelse

Ifølge et nyt rygte, har nyhedsmediet Sammobile fået bekræftelse på, at Samsung Galaxy S21 FE lancers i januar 2022.

Rygterne omkring Galaxy S21 FE har efterhånden kørt længe, hvor det forrige rygte pegede på, at telefonen ville blive lanceret i januar næste år. Læs mere om dette her: Rygte: Samsung Galaxy S21 FE lanceres til januar – S22-serien muligvis udskudt.

En ny artikel fra mediet Sammobile ser også ud til at bakke om om dette rygte, da de efter sigende har fået bekræftelse på, at Galaxy S21 FE lanceres til januar. Kilden ser dog ud til at være anonym, men hævder, at mobilen præsenteres under CES-messen (Consumer Electronics Show) i Las Vegas. CES 2022 løber af stablen den 5. januar og slutter den 8. januar.

Lanceringen finder sted få dage efter, den 11. januar, ifølge rygtet.

Samsung har ikke kommenteret rygtet, så det skal selvfølgelig tages med et gran salt.

Hvor bliver Galaxy S21 FE af?

Galaxy S21 FE var forventet præsenteret her på efteråret, men af ukendte årsager, er dette ikke blevet til en realitet. Snakken går dog på, at telefonen er blevet udskudt grundet den globale chipmangel, men dette har Samsung dog ikke bekræftet.
Hvorvidt rygtet om præsentationen af mobilen i januar er sandt, må tiden svare på.

Læs også: Google introducerer Android 12L til tablets og Chromebooks

Samsung Galaxy S21 FE lanceres i januar 2022 ifølge uofficiel bekræftelse