Lækket billede af Samsung Galaxy S21 FE bekræfter design og farver

Et lækket billede af Samsung Galaxy S21 FE, ser ud til at bekræfte telefonens design og farver.

Det lækkede billede ser ud til at være en del af Samsungs eget materiale, hvor telefonen fremvises i fem forskellige farver. Fotoet ser altså ud til at bekræfte tidligere rygter mht. design og farver. Lækket stammer fra Android Headlines.

Designet kommer som forventet, til at minde meget om Galaxy S21, hvilket også var tilfældet med S20 FE sidste år.

Ifølge billedet lander telefonen i fire farver: Lilla, hvid, grøn og grå. De forventede specifikationer, er en high-end Snapdragon 888-processor eller Exynos 2100 SoC, som også findes i Galaxy S21. Skærmen er på 6,5″ med en 120Hz opdateringsfrekvens, mens lagerpladsen er på 128GB med 8GB RAM. Batteriet er på 4500 mAh, hvor der også går rygter om, at den vil understøtte 45W hurtigladning – noget vi ikke ser på resten af S21-serien.

Det vides endnu ikke hvornår Samsung Galaxy S21 FE lanceres, men flere rygter peger på at introduktionen er rykket til oktober, grundet den globale chipmangel.

Inden da forventes det, at Samsung lancerer Galaxy Z Flip 3 og Z Fold 3 i august måned. Læs mere om de to telefoner her: Her er det første kig på Samsung Galaxy Z Fold 3 og Z Flip 3

Læs også: Sony klar med prisskilt på Xperia 1 III

Lækket billede af Samsung Galaxy S21 FE bekræfter design og farver